John Updike

**John Hoyer Updike** (* 18. marec 1932, Reading, Pensylvánia, USA – † 27. január 2009, Danvers, Massachusetts, USA) bol americký spisovateľ, držiteľ Pulitzerovej ceny.

Os jeho diela tvoria romány o "Králikovi", ktoré zachytávajú život strednej vrstvy na postave obyčajného človeka Harryho "Králika" Angstroma v priebehu niekoľkých desaťročí od ranej dospelosti až po jeho smrť. Za romány Rabbit Is Rich (1981) a Rabbit At Rest (1990) 
dostal Pulitzerovu cenu. Updike patrí do trojice autorov (spolu s Boothom Tarkingtonom a Williamom Faulknerom), ktorí získali Pulitzerovu cenu za beletriu viac ako raz. Vydal vyše dvadsať románov a viac ako desať zbierok poviedok, okrem toho poéziu, recenzie výtvarného umenia, literárne kritiku a knižky pre deti. Stovky jeho poviedok, recenzií a básní vychádzali od roku 1954 v časopise *New Yorker*. Písal tiež pravidelne pre *New York Review of Books*.

"Americké malomesto a protestantská stredná vrstva", tak Updike popisoval svoje základné tému. Bol uznávaný predovšetkým pre autorskú precíznosť, jedinečný prozaický štýl a pre svoje tvorivé nasadenie. Písal priemerne jednu knihu ročne. V jeho príbehoch sa bežne vyskytujú postavy, ktoré často prežívajú hlboký zmätok a ich vnútorné krízy majú pôvod v náboženstve, rodinných záväzkoch a v manželskej nevere. Jeho romány a poviedky si získavajú čitateľa svojim zameraním na záujmy, vášne a utrpenie priemerných Američanov, dôrazom na kresťanskú teológiu,  sexualitu a zmyslové zážitky. Jeho dielo vyvolalo značnú pozornosť a chválu kritiky a Updike je prevažne považovaný za jedného z najväčších amerických spisovateľov svojej doby. Jeho vysoko prepracovaný prozaický štýl je postavený na bohatom, neotrelom, niekedy až obskúrnom výraze sprostredkovanom ľahko ironickým, inteligentným autorským hlasom, ktorý fyzický svet opisuje extravagantne, ale napriek tomu zostáva pevne usadený v realistickej tradícii.  Svoj štýl opisuje ako snahu "dať pozemskosti krásu, ktorá jej patrí"."

## Životopis
Narodil sa v Redingtone ako jediné dieťa Lindy Grace Hoyer a Wesleyho Russella Updikea a vyrastal v blízkom meste Shillingtone. Rodina sa neskôr presťahovala do dediny Plowville. Matkine snahy stať sa vydávanou spisovateľkou na mladého Updikea značne zapôsobili. "V jednej z najskorších spomienok ju vidím sedieť pri písacom stole," spomínal neskôr. "Obdivoval som spisovateľské nástroje, písací stroj, papieriky na prepisovanie preklepov, krabice nepopísaného papiera. Vybavujem si hnedé obálky, v ktorých sa poviedky odosielali - a v ktorých sa tiež vracali." Detstvo strávené v okrese Berks v Pensylvánii malo ovplyvniť prostredie v ktorom sa odohráva tetralógia o Králikovi Angstromovi rovnako ako mnoho jeho prvých románov a poviedok. 

Updike ukončil s vynikajúcim prospechom strednú školu v Shillingtone a bol prijatý s plným štipendiom na Harvard. Na univerzite si získal známosť ako talentovaný a plodný prispievateľ do časopisu *Harvard Lampoon*, ktorého bol tiež šéfredaktorom. Štúdium anglickej literatúry ukončil *summa cum laude* v roku 1954.
Z Harvardu zamieril na Ruskinovu školu výtvarného umenia v Oxforde, pretože sa chcel stať kresličom a karikaturistom.  Po návrate do USA sa s rodinou presťahoval do New Yorku, kde sa stal pravidelným prispievateľom *New Yorker*. To bol začiatok jeho profesionálnej spisovateľskej dráhy.

Ešte ako študent na Harvarde sa v roku 1953 oženil s Mary E. Penningtonovou, študentkou výtvarného umenia na Radcliffe College. Sprevádzala ho do anglického Oxfordu, kde študoval výtvarnú akadémiu a kde sa roku 1955 narodilo ich prvé dieťa, dcéra Elizabeth. Mali spolu ďalšie tri deti: spisovateľa Davida (* 1957), Michaela (* 1959) a Mirandu (* 1960). Rozviedli sa v roku 1974.
Roku 1977 sa oženil s Marthou Ruggles Bernhardovou s ktorou žil vyše tridsať rokov v Beverly Farms v štáte Massachusetts. Mal sedem vnúčat.

Zomrel na rakovinu pľúc 27. januára 2009 vo veku 76 rokov.

## Dielo (výber)
### Knihy
* (1959) *The Poorhouse Fair*
* (1960) *Rabbit, Run* 
* (1963) *The Centaur* 
* (1965) *Of the Farm* 
* (1968) *Couples* 
* (1970) *Bech, a Book*
* (1971) *Rabbit Redux*
* (1975) *A Month of Sundays*
* (1977) *Marry Me* 
* (1978) *The Coup*
* (1981) *Rabbit Is Rich* 
* (1982) *Bech Is Back*
* (1984) *The Witches of Eastwick* (sfilmované)
* (1986) *Roger's Version*
* (1988) *S.*
* (1994) *Brazil*
* (1996) *In the Beauty of the Lilies*
* (1997) *Toward the End of Time*
* (1998) *Bech at Bay*
* (2000) *Gertrude and Claudius* 
* (2001) *Rabbit Remembered*
* (2002) *Hľadaj moju tvár* (*Seek My Face*)
* (2004) *Villages* 
* (2006) *Terorista* (*Terrorist*)
* (2008) *The Widows of Eastwick* 

### Poviedky
* (1959) *The Same Door* 
* (1961) *A&P*
* (1962) *Pigeon Feathers* 
* (1964) *Olinger Stories* 
* (1966) *The Music School*
* (1972) *Museums And Women*
* (1979) *Problems*
* (1979) *Too Far To Go* 
* (1987) *Trust Me*
* (1994) *The Afterlife*
* (2000) *The Best American Short Stories of the Century* 
* (2001) *Licks of Love*
* (2003) *The Early Stories: 1953–1975*
* (2009) *My Father's Tears and Other Stories* 

### Poézia
* (1957) *Ex-Basketball Player*
* (1958) *The Carpentered Hen*
* (1963) *Telephone Poles*
* (1969) *Midpoint*
* (1969) *Dance of the Solids*
* (1977) *Tossing and Turning*
* (1985) *Facing Nature*
* (1993) *Collected Poems 1953–1993*
* (2001) *Americana: and Other Poems*

## Referencie


## Iné projekty

## Externé odkazy
* The John Updike Society
* John Updike collection, Harvard University
*The Other John Updike Archive 
* ''In Depth'' interview with Updike, 4 December 2005
* Reviews 
* Stuart Wright Collection: John Updike Papers, 1946–2010 (#1169-023), East Carolina Manuscript Collection, J. Y. Joyner Library, East Carolina University
* John Updike, The Art of Fiction No. 43
* "Picked-Up Pieces: A half century of John Updike"
* The ancestry of John Hoyer Updike
* John Updike Life & Times
* The Salon Interview: John Updike, "As Close as You Can Get to the Stars"''

## Zdroj

Kategória:Spisovatelia USA
Kategória:Spisovatelia románov USA
Kategória:Spisovatelia pre deti a mládež USA
Kategória:Básnici USA
Kategória:Esejisti USA
Kategória:Spisovatelia postmoderny
Kategória:Literárni kritici USA
Kategória:Novinári USA
Kategória:Víťazi Pulitzerovej ceny
Kategória:Absolventi Harvard University
Kategória:Úmrtia na rakovinu pľúc
Kategória:Osobnosti z Pensylvánie